|  |  |
| --- | --- |
|  | **EVALUARE**  **”DO NO SIGNIFICANT HARM”**  **Programul Regional SUD-VEST Oltenia**  **2021-2027** |

**EVALUARE ”DO NO SIGNIFICANT HARM”**

**PR SUD-VEST OLTENIA 2021-2027**

Acest document are drept scop realizarea analizei conform metodologiei recomandate pentru respectarea principiului ”Do Not Significant Harm” în cadrul PR Sud-Vest Oltenia 2021-2027, în concordanță cu articolul 9 – Principii orizontale – din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (RDC), conform căruia obiectivele fondurilor trebuie să țină seama de principiul de „a nu prejudicia în mod semnificativ”.

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia) , care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ ***atenuarea schimbărilor climatice***în cazul în care activitatea respectivă generează emisii semnificative de gaze cu efect de seră (GES).
2. Se consideră că o activitate prejudiciază în mod semnificativ ***adaptarea la schimbările climatice***în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.
3. Se consideră că o activitate prejudiciază în mod semnificativ ***utilizarea durabilă și protejarea resurselor de apă și a celor marine*** în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.
4. Se consideră că o activitate prejudiciază în mod semnificativ ***economia circulară***, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
5. Se consideră că o activitate prejudiciază în mod semnificativ ***prevenirea și controlul poluării***în cazul în care activitatea respectivă duce la o creștere semnificativă a emisiilor de poluanți în aer, apă sau sol.
6. Se consideră că o activitate economică prejudiciază în mod semnificativ ***protecția și refacerea biodiversității și a ecosistemelor***în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Evaluarea efectelor asupra celor șase obiective de mediu menționate mai sus a avut la bază listele de verificare și exemplele privind modul de punere în aplicare a evaluării conform principiului DNSH cuprinse în Ghidul oferit de COM în luna februarie 2021.

Obiectivul general al Programului Regional Sud-Vest Oltenia 2021 – 2027 (PRSVO) vizează *stimularea dezvoltării durabile și echilibrate în regiunea Sud-Vest Oltenia, care să conducă la îmbunătățirea calității vieții comunităților locale prin sprijinirea capacității de inovare și digitalizare a administrație publice locale și economice regionale, dezvoltarea sustenabilă a infrastructurii și a serviciilor și valorificarea potențialului cultural și turistic al regiunii*.

Schimbările climatice și degradarea mediului reprezintă două dintre cele mai grave amenințări ale lumii, iar Agenda 2030 pentru dezvoltarea durabilă promovează echilibrul între cele trei dimensiuni ale dezvoltării durabile – economică, socială şi de mediu.

Agenda 2030 este corelată cu Pactul Verde european (European Green Deal) care definește strategia de dezvoltare a UE spre a deveni primul continent neutru din punct de vedere climatic până în 2050.

Astfel, Pactul Verde European transformă provocările climatice și de mediu în oportunități, prin demersul de reducere a emisiilor nete de gaze cu efect de seră la zero până în 2050, prin reducerea poluării și restaurarea biodiversității.

Potrivit Ghidului oferit de COM în luna februarie 2021 și Regulamentului privind taxonomia, evaluarea pe principiul DNSH trebuie efectuată la nivelul fiecărei măsuri propuse în plan.

Astfel, pentru PR SV Oltenia 2021-2027 evaluarea pe principiul de „a nu prejudicia în mod semnificativ” se realizează la nivelul acțiunilor indicative pentru fiecare obiectiv specific selectat.

Acțiunile indicative au rezultat ca urmare a selectării codurilor de intervenție din Anexa 1 a RDC.

**Verificare respectare principiu DNSH în cadrul operațiunilor de stimulare a transferului tehnologic si inovare**

**Prioritatea 1 – Competitivitate prin inovare și întreprinderi dinamice**

O.S. 1.1 Dezvoltarea și creșterea capacităților de cercetare și inovare și adoptarea tehnologiilor avansate (FEDR) (i);

**Acțiunea indicativă propusă** în cadrul prezentului apel de proiecte este **Acțiunea 1.3 - „Transfer tehnologic si inovare”.**

Descrierea măsurii: Această acțiune indicativă a rezultat din selectarea codului de intervenție 002 — Investiții în active fixe, inclusiv infrastructura de cercetare, în întreprinderi mici și mijlocii (inclusiv centre de cercetare private) legate direct de activități de cercetare și inovare; 006 — Investiții în active necorporale în IMM-uri (inclusiv centre de cercetare private) legate direct de activități de cercetare și inovare; 010 — Activitati de cercetare si inovare in IMM, inclusiv colaborare in retea; 029 — Procese de cercetare si inovare, transfer de tehnologie si cooperare intre intreprinderi, centre de cercetare si universitati, concentrate asupra economiei cu emisii reduse de carbon, rezilienta si adaptare la schimbari climatice; 030 — Procese de cercetare și inovare, transfer de tehnologie și cooperare între întreprinderi cu accent pe economia circulară

Vor fi finanțate următoarele tipuri de investiții:

* introducerea în producție a rezultatelor cercetării-dezvoltării sau a dreptului de proprietate industrială
* achiziționarea de active necorporale şi corporale (utilaje, instalaţii şi echipamente) strict necesare pentru introducerea rezultatelor cercetării în ciclul productiv, dimensionate la volumul real de producţie;
* servicii suport pentru transferul tehnologic în beneficiul IMM-urilor;

Potrivit RDC – Anexa 1, aceste coduri de intervenție contribuie în proporție de 0% la obiectivul privind schimbările climatice.

A fost parcursă procedura de evaluare adecvată pentru PR Sud-Vest Oltenia 2021-2027 în urma căreia s-a decis că programul nu este susceptibil a avea impact negativ semnificativ asupra ariilor naturale protejate. Pentru PR Sud-Vest Oltenia 2021-2027 a fost derulată și supusă dezbaterii publice procedura de evaluare strategică de mediu, în conformitate cu Directiva SEA și HG 1076/ 2004 cu completările și modificările ulterioare, care se va finaliza cu emiterea Avizului de mediu. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

**Partea 1- Filtrarea celor 6 obiective de mediu pentru a identifica pe cale care necesită o evaluare de fond**

| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| --- | --- | --- | --- |
| Atenuarea schimbărilor climatice | x |  | Prin specificul activităților care vor fi desfășurate nu există efecte directe sau indirecte negative asupra acestui obiectiv de mediu.  Sunt excluse, pentru obiectivul de atenuare a schimbărilor climatice:  (i) activități legate de combustibili fosili, inclusiv utilizarea în aval ,  (ii) activități acoperite de sistemul UE de comercializare a certificatelor de emisii (ETS) atingând emisii de CO2 preconizate a nu fi substanțial mai mici decât valorile de referință relevante ,  (iii) compensarea costurilor ETS indirecte;  (iv) activități legate de depozitele de deșeuri, incineratoare si instalațiile de tratare mecano-biologică a deșeurilor ,  (v) activități în care eliminarea pe termen lung a deșeurilor poate dăuna mediului (de exemplu, deșeurile nucleare).  Aceste criterii vor asigura, de asemenea, că vor putea fi selectate doar activitățile care respectă legislația de mediu națională și UE relevantă. |
| Adaptarea la schimbările climatice |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant. |
| Utilizarea durabilă și protejarea resurselor de apă și a celor marine |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Aceasta nu va duce la riscuri de degradare a mediului legate de protejarea calității apei și de stresul hidric în conformitate cu Directiva-cadru privind apa (2000/60/CE), deoarece nu sunt instalate accesorii pentru instalația de apă sau dispozitive consumatoare de apă. Dacă va fi cazul, alimentarea cu apă potabilă se va asigura din rețeaua publică de alimentare cu apă, iar apa uzată menajeră va fi colectată în rețeaua publică de canalizare. Va fi promovată utilizarea sustenabilă a apei, precum şi protejarea mediului acvatic, în conformitate cu Directiva - cadru a UE privind apa (Directive 2000/60/EC).  Investițiile nu au impact direct asupra protecției resurselor de apă și marine, nepresupunând utilizarea acestor resurse și nici acțiuni cu impact asupra acestor resurse.  Prin investițiile propuse va fi promovată utilizarea sustenabilă a apei, precum și protejarea mediului acvatic, în conformitate cu Directiva - cadru a UE privind apa (Directiva 2000/60/EC) și cu legislația națională în vigoare (Legea apelor nr. 107/1996, cu modificările și completările ulterioare). |
| Economia circulară, inclusiv prevenirea și reciclarea deșeurilor | x |  |  |
| Prevenirea și controlul poluării aerului, apei sau solului |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  În concordanță cu principiile Uniunii Europene în domeniile politicii de mediu, precum poluarea aerului și a apei, gestionarea deșeurilor și schimbările climatice, se va avea în vedere evitarea acțiunilor care au efecte negative grave asupra constituirii sau menținerii stării de conservare favorabile a habitatelor naturale protejate, dar și a contaminării solului și a aerului care creează un risc semnificativ pentru sănătatea umană. Astfel, vor fi luate toate măsurile posibile pentru a preveni, a limita, elimina, gestiona, remedia daunele aduse mediului și efectele negative asupra sănătății umane de către echipamentele achiziționate.  Pe durata implementării, se are în vedere abordarea unor soluții prietenoase cu mediul înconjurător, utilizarea de materiale ecologice, sustenabile, reciclabile.  Acțiunea indicativă nu presupune stocarea de substanţe periculoase care să se încadreze în ANEXA 1 din Legea nr. 59/2016 privind controlul asupra pericolelor de accident major în care sunt implicate substanţe periculoase, sens în care proiectul nu intră sub incidența prevederilor legii. |
| Protecția și refacerea biodiversității și a ecosistemelor |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Facilitarea transferului tehnologic și inovării nu prezintă potențial impact negativ asupra speciilor și habitatelor prezente în siturile Natura 2000, Patrimoniul UNESCO sau alte zone protejate, în conformitate cu O.U.G nr. 57/2007 (cu modificările și completările ulterioare), care compatibilizează legislația națională cu cea a Uniunii Europene în domeniul protecției naturii ținând cont de prevederile Directivei 2009/147/CE privind conservarea păsărilor sălbatice și ale Directivei 92/43/CEE privind conservarea habitatelor naturale și a speciilor de floră și faună sălbatice. |

**Partea 2 – Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond** |
| --- | --- | --- |
| *Atenuarea schimbărilor climatice*:   * Se așteaptă ca măsura să conducă la emisii semnificative de GES? | x | În regiunea Sud Vest Oltenia, în conformitate cu datele Strategiei Regionale de Specializare Inteligentă 2021 – 2027, numărul entităților acreditate de transfer de tehnologie a scăzut drastic între 2014-2019, iar gama de servicii oferite de acestea este limitată. Conform situației prezentate de ANCSI la nivelul anului 2018, în Regiunea Sud-Vest Oltenia existau doar 3 entități acreditate de inovare și transfer tehnologic (RIS SVO 2021-2027). Drept urmare, rezultatele sunt foarte modeste (număr scăzut de brevete de invenție, de cereri de înregistrare a mărcilor) și se înregistrează o colaborare redusă între mediul de afaceri și unități de învățământ superior, de cercetare-dezvoltare. Intervențiile vizează reducerea efectelor negative ale eșecurilor de piață menționate mai sus.  Astfel, investițiile din cadrul acestei acțiuni indicative au în vedere:   * introducerea în producţie a rezultatelor cercetării-dezvoltării sau a dreptului de proprietate industrială * achiziţionarea de active necorporale şi corporale (utilaje, instalaţii şi echipamente) strict necesare pentru introducerea rezultatelor cercetării în ciclul productiv, dimensionate la volumul real de producţie; * servicii suport pentru transferul tehnologic în beneficiul IMM-urilor. Aceste investiții se vor face în cele șapte domenii de specializare inteligentă ale Strategiei de Specializare Inteligentă Sud Vest Oltenia 2021 - 2027: sisteme de transport, inginerie industriala și materiale, agro-alimentar, sănătate și wellness, ITC și digitalizare, economie verde și economie circulara, industrii creative.   Echipamentele tehnice utilizate pentru adoptarea tehnologiilor avansate vor îndeplini cerințele în materie de proiectare ecologică aplicabile produselor cu impact energetic stabilite în conformitate cu Directiva 2009/125/CE (inclusiv servere și stocare de date sau computere și servere de calculatoare sau afișaje electronice). Astfel, investițiile vor fi realizate având în vedere cele mai bune practici cu privire la eficiența energetică a echipamentelor utilizate și managementul energiei.  Prin această acțiune indicativă se va urmări promovarea de achiziţii verzi de produse, și servicii, în conformitate cu strategiile UE transpuse prin Legea nr. 69/2016 privind achiziţiile publice verzi şi prin Ordinul nr. 1068/1652/2018 pentru aprobarea Ghidului de achiziţii publice verzi, astfel încât impactul în ceea ce priveşte emisiile de carbon generate de activităţile subsumate acțiunii să fie minime. Investițiile în IMM pentru implementarea transferului tehnologic, serviciile de sprijin pentru trecerea de la concept până la produs, pentru adoptarea tehnologiilor avansate și serviciile suport pentru transferul tehnologic în beneficiul IMM-urilor facilitează în cele din urmă reducerea substanțială a emisiilor de GES, îmbunătățesc fezabilitatea tehnologică și economică și măresc capacitatea lor de a fi durabile din punct de vedere ecologic, în conformitate cu Regulamentul (UE) 2020/852 al Parlamentului European și al Consiliului privind stabilirea unui cadru care să faciliteze investițiile durabile și de modificare a Regulamentului (UE) 2019/2088. |
| *Adaptarea la schimbările climatice*:   * Se preconizează că măsura va duce la creșterea efectului negativ al climatului actual și al climatului viitor preconizat asupra măsurii în sine sau asupra persoanelor, asupra naturii sau asupra activelor? | x | Sprijinul pentru implementarea transferului tehnologic nu are impact asupra condițiilor de mediu/climatice (inundații, ploi torențiale, alunecări de teren, valuri de căldura, etc). |
| *Tranziția către o economie circulară, inclusiv prevenirea generării de deșeuri și reciclarea acestora*:   * Se preconizează că măsura:  1. va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau 2. va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau   va cauza prejudicii semnificative și pe termen lung mediului în ceea ce privește economia circulară? | x | Se estimează că activităţile care implică sprijinul pentru implementarea transferului tehnologic și inovării nu vor conduce la o creștere semnificativă în ceea ce privește generarea, incinerarea sau eliminarea deșeurilor, precum și nici în ceea ce privește utilizarea durabilă a resurselor naturale și economia circulară.  Gestionarea potențialelor deşeuri rezultate în urma procesului de dezvoltare va respecta obiectivele de reducere a cantităților de deşeuri generate şi de maximizare a reutilizării şi reciclării, în linie cu obiectivele Planului Naţional de Gestionare a Deşeurilor aprobat prin HG nr. 942/20.12.2017 și cu articolul 28 din Directiva 2008/98/CE, modificată prin Directiva (UE) 2018/851.  Deșeurile vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor, în conformitate cu legislația în vigoare.  Acțiunea nu presupune utilizarea unor categorii de materiale care să poată fi încadrate în categoria substanțelor toxice și periculoase, respectiv substanțe restricționate (Anexa II a Directivei 2011/65/UE).  În cazul achiziționări de echipamente, acestea vor respecta prevederile legale în vigoare, inclusiv standardele europene cu privire la producerea acestora (cele legate de mediu) și cerințele de eficiență a materialelor stabilite în conformitate cu Directiva 2009/125/CE. La sfârșitul duratei de viață a echipamentelor se va avea în vedere respectarea prevederilor Anexei VII la Directiva 2012/19/UE.  Pentru etapa de operare, se estimează că activităţile nu vor conduce la o creștere semnificativă în ceea ce privește generarea, incinerarea sau eliminarea deșeurilor, precum și nici în ceea ce privește utilizarea durabilă a resurselor naturale și economia circulară.  La sfârșitul duratei de viață, echipamentul electric și electronic trebuie să fie pregătit pentru operațiuni de reutilizare, recuperare sau reciclare sau tratament adecvat, inclusiv îndepărtarea tuturor fluidelor și un tratament selectiv în conformitate cu anexa VII la Directiva 2012/19/UE.  Se va indica existenţa acordurilor contractuale cu operatorii/partenerii de reciclare, prin care se asigură o reciclare maximă la sfârșitul ciclului de viață al echipamentelor electrice și electronice. |

Pentru operațiunile selectate, **în faza de evaluare**, un evaluator independent va verifica dacă proiectele propuse includ măsuri de atenuare/ măsuri compensatorii care pot preveni, reduce și compensa cât mai mult posibil orice efecte negative semnificative asupra mediului și dacă prin documentația depusă se demonstrează conformitatea cu principiului DNSH.

**Măsuri pentru atenuarea impactului asupra obiectivelor de mediu**

|  |  |
| --- | --- |
| **Obiectiv de mediu** | **Măsuri minime obligatorii de atenuare/reducere a riscului identificat** |
| Atenuarea schimbărilor climatice | * Echipamentele vor îndeplini cerințele legate de energie stabilite în conformitate cu Directiva 2009/125/CE inclusiv pentru servere și stocare de date, sau computere și servere de calculatoare sau afișaje electronice. * Echipamentele achiziționate vor fi din clasă energetică superioară, și vor fi prevăzute cu senzori și sisteme de reducere a consumului de energie și carburant, acolo unde este posibil. * Investițiile vor fi realizate având în vedere cele mai bune practici cu privire la eficiența energetică a echipamentelor utilizate și managementul energiei.   Vor fi utilizate criteriile „verzi" ale UE în ceea ce privește achizițiile publice necesare pentru dezvoltarea infrastructurii support IT, serviciilor și echipamentelor (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).  Prin proiect se promovează integrarea de soluții eficiente și eco-friendly, precum și o atitudine responsabilă față de consumul de resurse, energie electrică, hârtie și alte materiale consumabile, contribuind astfel la reducerea emisiilor de GES.  Prin proiect se promovează o politică adecvată de utilizare a hârtiei reciclate și utilizarea la maximum a corespondenței electronice, cu impact minim în ceea ce privește emisiile de carbon generate de activitățile proiectului. |
| Adaptarea la schimbările climatice | Prin natura lor, activităţile care beneficiază de sprijin în cadrul apelului de proiecte au un impact previzibil nesemnificativ asupra acestui obiectiv de mediu, ținând seama atât de efectele directe, cât și de cele primare indirecte pe întreaga durată a ciclului de viață. Nu sunt identificate riscuri privind acest obiectiv de mediu. |
| Tranziția către o economie circulară, inclusiv prevenirea generării de deșeuri și reciclarea acestora | Se vor avea în vedere:  Gestionarea deșeurilor se va efectua în conformitate cu prevederile OUG 92/2021 privind regimul deșeurilor, cu modificările și completările ulterioare și cu respectarea cerințelor din HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările și completările ulterioare precum și a Legii nr. 132/2010 privind colectarea selectivă a deșeurilor în instituțiile publice.   * În cazul achiziției de echipamente noi, solicitantul este obligat să semneze un contract cu un operator pentru reciclarea deșeurilor de hârtie, metal, materiale plastice, sticlă, DEEE-uri provenite din înlocuirea echipamentelor. * Executantul/Furnizorul își va asuma faptul că deșeurile de echipamente electrice și electronice, de exemplu echipamente informatice și de telecomunicații de dimensiuni mici (nicio dimensiune externă mai mare de 50 cm), sunt gestionate în conformitate cu Directiva 2012/19/UE a Parlamentului European şi a Consiliului din 4 iulie 2012 privind deșeurile de echipamente electrice şi electronice (DEEE), transpusă în legislația națională prin OUG 5/2015 privind deșeurile de echipamente electrice şi electronice. * Se vor încheia contracte cu societăți autorizate care vor asigura eliminarea/valorificarea tuturor tipurilor de deșeuri generate în etapa de operare/întreținere a investiției. |

Înetapa de **evaluare tehnică și financiară**, verificarea respectării aspectelor descrise mai sus se va face folosind următoarele criterii:

| **Nr. crt.** | **Criteriu evaluare** | **Da/Nu** | **Aspecte verificate** |
| --- | --- | --- | --- |
| 1 | Au fost prevăzute măsuri privind atenuarea emisiilor GES, cu respectarea legislației in vigoare? (detaliere măsuri) |  | Proiectul prevede utilizarea unor tehnologii de ultimă generaţie, eficiente din punct de vedere energetic, care duc la respectarea principiului “eficienţa energetică înainte de toate”, pentru a reduce consumul de energie și emisiile de CO2?  Activitățile de dotare includ echipamente conforme cu cerințele privind energia așa cum sunt acestea prevăzute de Directiva (EC) 2009/125 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic?  Prin proiect se promovează integrarea de soluții eficiente și eco-friendly, precum și o atitudine responsabilă față de consumul de resurse, energie electrică, hârtie și alte materiale consumabile, contribuind astfel la reducerea emisiilor de GES?  Proiectul prevede măsuri de instruire a angajaților cu privire la utilizarea rațională a resurselor convenționale? |
| 2 | Au fost prevăzute măsuri de adaptare la schimbările climatice a infrastructurii vizate, cu respectarea legislației in vigoare? (detaliere măsuri) |  | Proiectul are efecte negative previzibile asupra asupra obiectivului de mediu privind adaptarea la schimbările climatice, luând în considerare atât efectele directe, cât și pe cele indirecte, de pe parcursul duratei de viață a investițiilor? Dacă DA sunt incluse măsuri de atenuare/compensare a acestor efecte? |
| 3 | Au fost prevăzute măsuri privind utilizarea durabilă și protejarea resurselor de apă, cu respectarea legislației in vigoare? (detaliere măsuri) |  | Proiectul are efecte negative previzibile asupra asupra obiectivului de mediu privind utilizarea durabilă și protejarea resurselor de apă și a celor marine, luând în considerare atât efectele directe, cât și pe cele indirecte, de pe parcursul duratei de viață a investițiilor? Dacă DA sunt incluse măsuri de atenuare/compensare a acestor efecte?  Este prevăzută utilizarea echipamentelor/instalaţiilor cu consum redus de apă, atât pe perioada lucrărilor cat si pe perioada exploatării? |
| 4 | Au fost prevăzute măsuri de limitare a generării deşeurilor, precum și soluții de reutilizare, reciclare și valorificare a deșeurilor rezultate în procesul de execuție, cu respectarea legislației în vigoare? (detaliere măsuri) |  | Prin proiect se asigură, în toate etapele ciclului de viaţă, o gestiune corespunzătoare a deșeurilor în conformitate cu OUG 92/2021 privind regimul deșeurilor, cu modificările și completările ulterioare și cu respectarea cerințelor din HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările și completările ulterioare precum și a Legii nr. 132/2010 privind colectarea selectivă a deșeurilor în instituțiile publice, cu modificările și completările ulterioare?  Prin proiect se prevede solicitarea acordului scris la furnizorului echipamentelor electrice și electronice privind preluarea acestora la finalul ciclului de viață al produselor?  În cazul achiziţionării de echipamente electrice/electronice (inclusiv infrastructură suport IT):  - Echipamentele propuse a fi achiziţionate vor respecta prevederile legale în vigoare, inclusiv standardele europene (inclusiv de mediu), precum și cerințele de eficiență a materialelor în conformitate cu Directiva 2009/125/CE?  - Echipamentele propuse a fi achiziționate nu vor conține substanțele restricționate enumerate în anexa II la Directiva 2011/65/UE, cu excepția cazului în care valorile concentrației în greutate în materiale omogene nu le depășesc pe cele enumerate în anexa respectivă?  - La sfârșitul duratei de viață, echipamentul electric și electronic va fi pregătit pentru operațiuni de reutilizare, recuperare sau reciclare sau tratament adecvat, inclusive pentru îndepărtarea tuturor fluidelor și un tratament selectiv în conformitate cu anexa VII la Directiva 2012/19/UE?  - Se indică existenţa acordurilor contractuale cu operatorii/partenerii de reciclare, prin care se va asigura o reciclare maximă la sfârșitul ciclului de viață al echipamentelor electrice și electronice? |
| 5 | Au fost prevăzute măsuri de reducere a emisiei poluanților în aer și/sau în apă și/sau în sol, cu respectarea legislației in vigoare? (detaliere măsuri) |  | Proiectul are efecte negative previzibile asupra asupra obiectivului de mediu privind prevenirea și controlul poluării, luând în considerare atât efectele directe, cât și pe cele indirecte, de pe parcursul duratei de viață a investițiilor? Dacă DA sunt incluse măsuri de atenuare/compensare a acestor efecte? |
| 6 | Au fost prevăzute măsuri privind protecția și refacerea biodiversității și a ecosistemelor, cu respectarea legislației in vigoare? (detaliere măsuri) |  | Proiectul are efecte negative previzibile asupra asupra obiectivului de mediu privind protecția și refacerea biodiversității și a ecosistemelor, luând în considerare atât efectele directe, cât și pe cele indirecte, de pe parcursul duratei de viață a investițiilor? Dacă DA sunt incluse măsuri de atenuare/compensare a acestor efecte? |